Океан-деңиз түбүнүн геоморфологиясы

Океан-деңиз түбүнүн геоморфологиясы, деңиз геоморфологиясы – океан жана деңиз түптөрүндөгү рельефтин түзүлүшүн жана өнүгүшүн изилдөөчү илим. Жалпы геоморфология, геотектоника, геофизика, айрыкча деңиз геологиясы менен тыгыз байланышта болуп, алардын деңиз түбүнүн рельефи жөнүндөгү чогулган материалдарын илимий жактан жыйынтыктайт. 3 негизги багыты бар: жер кыртышынын Геологиялык структурасы жана жердин геотектоникалык өөрчүшүн (морфоструктурасын) үйрөнүүгө байланыштуу океан-деңиз түбүнүн рельефинин ири элементтерин изилдөө; сырткы күчтөрдүн таасиринен рельефтин өзгөрүшүн жана ага байланыштуу деңиз түбүнүн рельефинин формаларын жана типтерин (морфоскульптурасын) изилдөө; шельфтердеги нефть кенин изилдөө, суу астындагы трассаларды долбоорлоо, балык чарбасын өнүктүрүү. 
Категория:Илим
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7